মারিয়াম মির্জখনি

মারিয়াম মির্জখনি (‎; আ-ধ্ব-ব: [mæɾjæm miːɾzɑːxɑːniː]; ৩রা মে ১৯৭৭ - ১৪ই জুলাই ২০১৭) একজন প্রয়াত ইরানি গণিতবিদ। ২০১৪ সালে তিনি প্রথম নারী এবং ইরানি হিসেবে গণিতের সর্বোচ্চ সম্মানজনক পুরস্কার ফিল্ডস পদক জয় লাভ করেন। তাঁর বক্রপৃষ্ঠের প্রতিসাম্যের (symmetry of curved surfaces) উপর গবেষণাকর্মটি পুরস্কার কমিটি উদ্ধৃত করে। তারঁ গবেষণার বিষয়ের মধ্যে আরও অন্তর্ভুক্ত রয়েছে টাইখমুলার জগৎ, হাইপারবলিক জ্যামিতি,এরগডিক তত্ত্ব, সিম্পলেকটিক জ্যামিতি। ২০০৮ সালের ১লা সেপ্টেম্বর থেকে তিনি মার্কিন যুক্তরাষ্ট্রের স্ট্যানফোর্ড বিশ্ববিদ্যালয়ে গণিতের অধ্যাপক হিসেবে কাজ করা শুরু করেন।

তিনি শরিফ ইউনিভার্সিটি অব টেকনোলজি থেকে ১৯৯৯ সালে গণিতে বিএসসি ডিগ্রি লাভ করেন এবং ২০০৪ সালে হার্ভার্ড বিশ্ববিদ্যালয়  থেকে পিএইচডি ডিগ্রি অর্জন করেন। তার পিএইচডি উপদেষ্টা ছিলেন ফিল্ডস পদক জয়ী কার্টিস টি. ম্যাক্‌মালেন।

১৯৯৪ সালে আন্তর্জাতিক গণিত অলিম্পিয়াডে তিনি প্রথম ইরানি নারী শিক্ষার্থী হিসেবে স্বর্ণপদক জয় লাভ করেন। ১১৯৫ সালের আন্তর্জাতিক গণিত অলিম্পিয়াডে তিনি প্রথম ইরানি হিসেবে সম্পূর্ণ নম্বর পেয়ে দুটি স্বর্ণপদক অর্জন করেন।

২০১৭ সালে মাত্র ৪০ বছর বয়সে তিনি স্তনের কর্কটরোগে (ক্যান্সার) আক্রান্ত হয়ে মৃত্যুবরণ করেন। 

তথ্যসূত্র

 বহিঃসংযোগ 

PopSci's Fourth Annual Brilliant 10 : Maryam Mirzakhani (Popular Science 2005)
'Brilliant' minds honored: Maryam Mirzakhani (USA Today 2005)

বিষয়শ্রেণী:১৯৭৭-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক
বিষয়শ্রেণী:প্রিন্সটন বিশ্ববিদ্যালয়ের শিক্ষক
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ফিল্ডস পদক বিজয়ী
বিষয়শ্রেণী:আন্তর্জাতিক গণিত অলিম্পিয়াডে অংশগ্রহণকারী
বিষয়শ্রেণী:ইরানি গণিতবিদ
বিষয়শ্রেণী:২১শ শতাব্দীর নারী গণিতবিদ
বিষয়শ্রেণী:স্তনের ক্যান্সারে মৃত্যু
বিষয়শ্রেণী:ক্যালিফোর্নিয়ায় ক্যান্সারে মৃত্যু
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:২১শ শতাব্দীর ইরানি নারী বিজ্ঞানী
বিষয়শ্রেণী:২০শ শতাব্দীর ইরানি নারী বিজ্ঞানী